Tiesas (astotā palāta) 2020. gada 17. septembra rīkojums –

Super Bock Bebidas

(lieta C‑837/19) ( 1 )

Lūgums sniegt prejudiciālu nolēmumu – Nodokļi – Pievienotās vērtības nodoklis (PVN) – Priekšnodokļa atskaitīšana – Sestā direktīva 77/388/EEK – 17. panta 6. punkts – Direktīva 2006/112/EK – 168. un 176. pants – Izņēmumi no tiesībām uz nodokļa atskaitīšanu – Pakalpojumu, kas saistīti ar izmitināšanu, pārtiku, dzērieniem, automašīnu nomu, degvielu un ceļa nodevām, iegāde – “Atturēšanās no jebkādas darbības” klauzula – Pievienošanās Eiropas Savienībai

1. Nodokļu tiesību aktu saskaņošana – Kopēja pievienotās vērtības nodokļa sistēma – Priekšnodokļa atskaitīšana – Tiesību uz nodokļa atskaitīšanu ierobežojumi – Tādu izņēmumu no tiesībām uz nodokļa atskaitīšanu saglabāšana, kuri pastāvēja pievienošanās Eiropas Savienībai datumā – Turpmāki grozījumi, kas ietekmē nodokļa piemērošanas izņēmumu jomu – Pieļaujamība – Nosacījumi (Padomes Direktīvas 77/388 17. panta 6. punkta 2.d daļa; Padomes Direktīvas 2006/112 176. panta 2.d daļa) (skat. 28.‑31. punktu)

2. Jaunu dalībvalstu pievienošanās – Pievienošanās aktu protokoli un pielikumi – Primāro tiesību normu tiesiskā režīma piemērošana – Primāro tiesību normu interpretācija, ņemot vērā to piemērošanai pieņemto sekundāro tiesību normas – Nepieļaujamība (1985. gada Pievienošanās akta 395. pants un XXXVI pielikums; Padomes Direktīvas 77/388 17. panta 6. punkta 2.d daļa; Padomes Direktīvas 2006/112 176. panta 2.d daļa) (skat. 38. punktu)

3. Nodokļu tiesību aktu saskaņošana – Kopēja pievienotās vērtības nodokļa sistēma – Priekšnodokļa atskaitīšana – Tiesību uz nodokļa atskaitīšanu ierobežojumi – Tādu izņēmumu no tiesībām uz nodokļa atskaitīšanu saglabāšana, kuri pastāvēja pievienošanās Eiropas Savienībai datumā – Nosacījumi – Pietiekami precīzi izņēmumi (Padomes Direktīvas 77/388 17. panta 6. punkta 2.d daļa; Padomes Direktīvas 2006/112 176. panta 2.d daļa) (skat. 39.‑42. punktu)

4. Nodokļu tiesību aktu saskaņošana – Kopēja pievienotās vērtības nodokļa sistēma – Priekšnodokļa atskaitīšana – Tiesību uz nodokļa atskaitīšanu ierobežojumi – Tādu izņēmumu no tiesībām uz nodokļa atskaitīšanu saglabāšana, kuri pastāvēja pievienošanās Eiropas Savienībai datumā – Valsts tiesiskais regulējums, kas ir stājies spēkā pievienošanās Eiropas Savienībai datumā – Izņēmumi, kas piemērojami arī tādiem izdevumiem, kuri radušies ar nodokli apliekamu darījumu vajadzībām – Pieļaujamība (Padomes Direktīvas 77/388 17. panta 6. punkta 2.d daļa; Padomes Direktīvas 2006/112 176. panta 2.d daļa) (skat. 43. un 44. punktu un rezolutīvo daļu)

Rezolutīvā daļa

Padomes Sestās direktīvas 77/388/EEK (1977. gada 17. maijs) par to, kā saskaņojami dalībvalstu tiesību akti par apgrozījuma nodokļiem – Kopēja pievienotās vērtības nodokļu sistēma: vienota aprēķinu bāze, 17. panta 6. punkts, kā arī Padomes Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu 168. panta a) punkts un 176. pants ir jāinterpretē tādējādi, ka tie neaizliedz tādus dalībvalsts tiesību aktus, kas stājušies spēkā tās pievienošanās Eiropas Savienībai dienā un saskaņā ar kuriem izņēmumi no tiesībām uz nodokļa atskaitīšanu par izdevumiem it īpaši par izmitināšanu, pārtiku, dzērieniem, automašīnu nomu, degvielu un ceļu lietošanas maksu ir piemērojami arī tad, kad tiek pierādīts, ka šie izdevumi ir radušies, lai iegādātos preces un pakalpojumus ar nodokli apliekamu darījumu vajadzībām.

( 1 ) OV C 54, 17.2.2020.